Tämä kaunis vanha villa oli erinomaisen toimiva ryhmällemme, joka pääasiassa työskenteli ja piti workshopia Firenzessä. Huoneet ovat tilavia ja hienoja, kylpyhuoneita on riittävän monta. Keittiö on toimiva. Vaikka kevätsää oli varsin kolea, talo oli myös kohtuullisen lämmin ja lämmin vesi toimi erinomaisesti. Puutarha uima-altaineen on varmasti kesäaikaan mahtava, meille siitä ei sadekelissä ollut niinkään iloa, mutta kauniita vanhoja puita ja linnunlaulua arvostimme silti. Puhtaasti turistinäkökulmasta villa on melko kaukana keskustasta ja vaikka matkan mainiosti käveleekin jos on tervejalkainen, kävely ei ole kovin mukava, sillä tiet ovat hyvin kapeat ja liikenne vauhdikasta. Jalkakäytäviä on vain siellä täällä, joten kaupunkiin on käveltävä pääasiassa tien reunan saderännissä. Lasten kanssa en edes harkitsisi, rattailla mahdotonta, juoksentelevien lasten kanssa vaarallista. Julkinen liikenne kukkulalle kulkee erittäin harvatahtisesti, joten taksilla ajeluun on syytä varautua. Italialainen airbnb-byrokratia on melkoista, täytettäviä lappuja riittää ja lisähintaa tulee turismiverosta, kaasusta, sähköstä ja siivouksesta (nämä kaikki piti myös maksaa käteisellä). Myös vahinkopantti (400e!) piti toimittaa käteisellä, mitä pidin hankalana.